## Podmienky prijímania uchádzačov na štúdium pre špecializačný študijný program Anestéziológia a intenzívna starostlivosť pre zdravotnícke povolanie sestra

**Na štúdium je možno prijať absolventa:**

* s ukončeným vysokoškolským vzdelaním druhého stupňa v magisterskom študijnom programe v študijnom odbore ošetrovateľstvo a ošetrovateľskú prax v odbore anestéziológia a intenzívna starostlivosť najmenej tri roky bez prerušenia,
* s ukončeným vysokoškolským vzdelaním prvého stupňa v bakalárskom študijnom programe v študijnom odbore ošetrovateľstvo a ošetrovateľskú prax v odbore anestéziológia a intenzívna starostlivosť najmenej tri roky bez prerušenia,
* s ukončeným vyšším odborným vzdelaním v študijnom odbore diplomovaná všeobecná sestra a ošetrovateľskú prax v odbore anestéziológia a intenzívna starostlivosť najmenej tri roky bez prerušenia,
* s ukončeným vyšším odborným vzdelaním v študijnom odbore diplomovaná detská sestra a ošetrovateľskú prax v odbore anestéziológia a intenzívna starostlivosť najmenej tri roky bez prerušenia,
* s ukončeným úplným stredným odborným vzdelaním v študijných odboroch pre zdravotnícke povolanie sestra a ošetrovateľskú prax v odbore anestéziológia a intenzívna starostlivosť najmenej tri roky bez prerušenia.
* ovláda slovenský jazyk slovom a písmom,
* je spôsobilý/á na výkon povolania v Slovenskej republike,
* podmienkou prijatia je vyplnenie žiadosti na zaradenie do špecializačného štúdia.

**Súčasťou žiadosti** o zaradenie do špecializačného štúdia je **úhrada poplatku** za materiálne zabezpečenie prijímacieho konania **v sume 50€.**

**Platobné údaje:**

**IBAN** SK11 8180 0000 0070 0008 2677

**poplatok** od uchádzačov o štúdium za materiálne zabezpečenie prijímacieho konania: **50€**

**Variabilné symboly**:

Anestéziológia a intenzívna starostlivosť: **121080**

Fyzioterapia v športe a telovýchove: **161080**

Intenzívna starostlivosť v pôrodnej asistencii: **181080**

Ošetrovateľská starostlivosť v komunite: **141080**

Ošetrovateľská starostlivosť o dospelých: **171080**

Starostlivosť o kriticky chorých: **191080**

Ďalšie **prílohy k žiadosti o zaradenie do špecializačného štúdia**:

* čestné prehlásenie
* overená fotokópia diplomu/vysvedčenia
* potvrdenie  zamestnávateľa o doterajšej odbornej zdravotníckej praxi
* potvrdenie o registrácii v SKSaPA (platí pre špecializačné štúdium *Ošetrovateľská starostlivosť v komunite, Ošetrovateľská starostlivosť o dospelých, Intenzívna starostlivosť v pôrodnej asistencii, Ošetrovateľská starostlivosť o chronické rany, Anestéziológia a intenzívna starostlivosť*).
* potvrdenie o úhrade poplatku za materiálne zabezpečenie prijímacieho konania vo výške 50 €

Vyplnenú žiadosť o zaradenie do špecializačného štúdia **podpísanú zamestnávateľom, spolu s prílohami**

(v prípade samostatnej licencie odborom VÚC) posiela uchádzač na adresu fakulty v záhlaví tlačiva.